ผมมีอะไรกับแฟนวันที่13และ21 ไม่ได้ป้องกันแต่ให้กินยาคุมฉุกเฉินภายใน12ชั่วโมงทั้ง2วัน ประจำเดือนแฟนผมจะมาตอนไหนครับ แล้วควรให้ใช้ที่ตวรจครรภ์วันไหนดีครับ
สวัสดีค่ะ ยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากที่มีเพศสัมพันธ์ค่ะสำหรับประจำเดือนนั้น อาจมาช้ากว่ากำหนดได้ ซึ่งเป็นผลจากยาคุมฉุกเฉินที่ทำให้รังไข่ทำงานผิดปกติไป โดยหากทานไปถึง 2 ครั้งในช่วงเวลาใกล้ๆ กัน ก็ย่อมมีผลต่อการทำงานของรังไข่ได้มาก ซึ่งประจำเดือนจะมาเมื่อไหร่นั้น ไม่สามารถตอบได้ค่ะส่วนการจะตรวจหาการตั้งครรภ์นั้น ควรตรวจหลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ค่ะ คือประมาณวันที่ 4 ส.ค.หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพกว่ายาคุมฉุกเฉิน เช่น ยาเม็ดคุมกำเนิด ยาฉีดคุมกำเนิด เป็นต้นซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ค่ะ